Mircea Geoană spune că pesediștii îl atacă pentru că îi deranjează sondajele: Posibila mea candidatură creează fibrilație în sistem
Secretarul general adjunct al NATO, Mircea Geoană, a declarat vineri, în emisiunea LIVE cu Rotaru și Kiss, întrebat despre o posibilă candidatură la alegerile prezidențiale, că este mai aproape de o decizie, dar că un anunț va face după ce termină jobul la NATO. Despre atacurile pesediștilor la adresa sa, Geoană spune că sunt declanșate de sondajele care îl dau favorit la câștigarea președinției. „Posibila mea candidatură poate crea un pic de emoție, de fibrilație în sistem, ceea ce nu-i un lucru rău”, a afirmat acesta.